text: Vejle Boldklub Kolding kan stadig rykke op
  13 maj 2013 kl. 12.39
  Teoretisk set kan Vejle Boldklub Kolding stadig rykke op i Superligaen.
  I går fik Vejle Boldklub Kolding tre points mod FC Fyn. Det skete uden kamp, fordi Fyn er gået konkurs.
  De kommende kampe - ude mod Lyngby og hjemme sidste spillerunde mod HB Køge - skal Vejle vinde.
  Men samtidig skal FC Vestsjælland tabe sine to sidste kampe, hvis Vejle skal rykke op.
  Og det er ikke sandsynligt - ikke mindst fordi FC Vestsjælland skal møde to hold nederst i rækken: Hobro hjemme og FC Hjørring ude.
  Viborg rykkede op i går.
  